text: Fors es li caples que tenent li baron. 
   Draugue de Saure poig al socors Folcon,
   El fils del rei fait son tor per cambon;
   K' Aimont apele amie e conpaignon,
   De Mirasvaus, lo fil al comte Aimon,
   Un soldader de ceP autre rejon:
   "Se vassaus es e fres, conquer ton don." 
   Cel venc broçant entrels rens a bandon, 
   Enmi la presse vait jostar a bandon,
   Fer le en l'escut, u a d'aur un lion, 
   K'enmei lo pis tot lo fer li repon;
   Kant l' aste fraig, nou laiere en l'arçon; 
   E lo coms Draugue ferit si lui el son 
   Ke plane s'aste l'abatet el sablon,
   Prent lo cavau balçan de Quarrion 
   E lo donet son fraire en guiardon.
   Aitant la force p ... ms el gonfanon.
   E li reiau poignent ab esporon 
   E mainent los derer el prat Frimon,
   O lor sont bornes los barres el buisson 
   E li arcer el servent el poon 
   Ke tengut n'anc cen cavaus qui son bon; 
   Mil cavaillers estre Borel Ponzon.
   K'il lor dara, s'el ven a raençon,
   Mil liures d'aur, n'i aura maint mangon. 
   El fils del rei del tornar s'essomon; 
   Renjas s'en vai o tote sa prison.
  